Santeri Salokivi

Toivo Santeri Salokivi (vuoteen 1900 Johansson; 2. syyskuuta 1886 Turku – 26. maaliskuuta 1940 Helsinki) oli suomalainen taidemaalari, piirustuksenopettaja ja taidegraafikko. ==Henkilöhistoria== Salokiven vanhemmat olivat merimies Joel Johansson ja Sofia Grönros. Hän kävi Turun taideyhdistyksen piirustuskoulun 1900–1904 ja opiskeli sitten Saksassa Münchenin kuninkaallisessa taideakatemiassa 1905–1906 ja 1908–1909. Lisäksi Salokivi opiskeli eri akatemioissa Pariisissa vuosina 1906, 1912, 1924, ja 1925. Myös Salokiven vuonna 1911 Venetsiaan tekemä matka oli merkittävä hänen taiteellisen kehityksensä kannalta. Salokivi toimi Turun piirustuskoulun piirustuksenopettajana sekä piirustuksenopettajana suomalaisessa klassillisessa ja reaalilyseossa 1914–1917. Hänellä oli oma taidemaalarikoulu Helsingissä 1930–1932. Salokivi asui vuosina 1933–1940 Lallukan taiteilijakodissa, ja hän kuului taiteilijakodin ensimmäisiin asukkaisiin. Kesänsä taiteilija vietti vuosina 1932–1936 Ahvenanmaalla ja vuosina 1937–1939 Pellingissä maalaten. Salokiven maalauksia oli pitkään kateissa hänen kuolemansa jälkeen. 160 teosta löydettiin vuonna 2018 helsinkiläiseltä ullakolta taiteilijan ystävän jäämistöstä. ==Taiteellinen tuotanto== Salokivi osallistui Suomen Taiteilijain näyttelyihin vuosien 1904 ja 1936 välillä. Hänet tunnetaan erityisesti impressionistisista maisemamaalauksistaan. Hänen vaikutelmamaalauksensa olivat usein täynnä auringonvaloa ja hän käytti täyteläisiä värejä. Salokivi maalasi paljon viettäessään perheensä kanssa kesiä saaristossa Pellingissä, Högsårassa ja Ahvenanmaalla. === Taideteoksia === * Siilinjärven kirkon alttaritaulu yhdessä Sulo Honkasen kanssa, 1934 * Joutsan kirkon alttaritaulu, 1938 === Kuvia maalauksista === Santeri Salokivi - Crofter.jpg|Torppari, 1905 Santeri Salokivi - Fluttery Summer Dress.jpg|Liehuva kesämekko, 1910 Santeri Salokivi - View from the Bank of Aura River.jpg|Näkymä Aurajoen rannalta, 1913 Santeri Salokivi - Alley in Naantali.jpg|Kuja Naantalissa, 1913 Santeri Salokivi - Sunset in Pargas.jpg|Auringonlasku Paraisilla, 1916 Salokivi, Kahvila.jpg|Kahvila, 1918 Santeri Salokivi - Paris (1919).jpg|Pariisi, 1919 Santeri Salokivi - On a Sandy Beach.jpg|Hiekkarannalla, 1923 Santeri Salokivi - Girl in the Park.jpg|Tyttö puistossa, 1925 Santeri Salokivi - Gustav V Visiting Finland.jpg|Kustaa V:n vierailu Suomessa, 22.8.1925 Santeri Salokivi - Summer Day in the Nature.jpg|Kesäpäivä luonnossa, 1927 Santeri Salokivi - Woman at the Beach.jpg|Nainen rannalla, 1929 Santeri Salokivi - Woman on a Shore, Scene from Åland.jpg|Nainen rannalla, maisema Ahvenanmaalta, 1932 Santeri Salokivi - Harvest.jpg|Sadonkorjuu, 1937 Santeri Salokivi - Fishing Huts.jpg|Kalastusmajoja, 1937 Santeri Salokivi - Towards the Sun.jpg|Aurinkoa kohti, 1938 === Kirjallista tuotantoa === * Tyylikirja: Rakennus-, huonekalu- ja koristetyylit muinais-Egyptistä nykyaikaan. WSOY, 1927. == Lähteet == * Wikiaineisto: Kuka kukin oli 1961. * Suomen kuvataiteilijat-verkkomatrikkeli ===Viitteet=== ==Kirjallisuutta== * * Salokivi, Majsi (toim.): Salokivi. WSOY, 1945. == Aiheesta muualla == * Omakuvat Turun taidemuseon kokoelmissa – Santeri Salokivi. * * Vaellusvuosien varrelta. Taiteilija Santeri Salokivi väläyttelee muistojansa etelän auringon alta, Seura, 20.07.1938, nro 29, s. 14, Kansalliskirjaston digitaaliset aineistot Luokka:Suomalaiset taidemaalarit Luokka:Suomalaiset taidegraafikot Luokka:Impressionistit Luokka:Suomalaiset opettajat Luokka:Vuonna 1886 syntyneet Luokka:Vuonna 1940 kuolleet